b'\n_START_ARTICLE_\nIgra s kartami\n_START_PARAGRAPH_\nIgra s kartami (kartanje) je dru\xc5\xbeabna igra, pri kateri igralci uporabljajo igralne karte razli\xc4\x8dnih vrst (navadne igralne karte oziroma karte za remi, tarok karte, karte za bri\xc5\xa1kolo, ...). Poznamo igre s kartami za enega igralca (pasjanse oz. polaganje kart) ter igre za ve\xc4\x8d igralcev. Pri igrah za \xc5\xa1tiri igralce (ali ve\xc4\x8d) se (lahko) oblikujejo ekipe s po dvema igralcema. Namen igre je najve\xc4\x8dkrat kratko\xc4\x8dasno zbiranje to\xc4\x8dk, karte pa so lahko pogosto tudi osnova za igre na sre\xc4\x8do (poker, Black Jack,...), kjer se igra za denarne dobitke.'